মুসলিম উম্মাহর ইতিহাস
মুসলিম উম্মাহর ইতিহাস (উর্দু: تاریخ امت مسلمہ‎, প্রতিবর্ণী. তারিখে উম্মতে মুসলিমা‎হ) পাকিস্তানি ইসলামি পণ্ডিত ইসমাইল রেহান রচিত মুসলিম জাতির ইতিহাস বিষয়ক একটি সিরিজ গ্রন্থ। এই বিষয়ে উর্দু ভাষায় এ পর্যন্ত রচিত গ্রন্থসমূহের মধ্যে এটিকে সবচেয়ে প্রামাণিক ও নির্ভরযোগ্য ধরা হয়। এই গ্রন্থে সৃষ্টির সূচনাকাল ও আদি মানব আদম থেকে শুরু করে বর্তমান সময় পর্যন্ত মানবজাতির ইতিহাস সংক্ষিপ্ত এবং মুসলিম জাতির পূর্ণাঙ্গ ইতিহাস তুলে ধরা হয়েছে। লেখক মূল ইতিহাসের পাশাপাশি ইসলামের ইতিহাস সম্পর্কিত নানা প্রশ্নের উত্তর দিয়েছেন। এ পর্যন্ত গ্রন্থটির ৪ খণ্ড প্রকাশিত হয়েছে। গ্রন্থটির ভূমিকা লিখেছেন তাকি উসমানি।